301 



duplo et dimidio latior quam longior, convexus, aciculate 

 reticulosus, basi bifoveolatus, punctis setigeris marginis prioris 

 foveolate dilatatis. Labrum triplo latius quam longius, clypeo 

 quarta parte brevius eoque quarta parte angustius, leviter 

 convexum, reticulate rugosulum, disco utrinque trifoveolato, 

 margine priore breviter trilobo, angulis late rotundatis; margines 

 laterales callosi, creuulatione inferiore nulla. 



Antennæ capite quarta parte breviores , robustiores, 

 quadriarticulatæ ; articulus primus omnium maximus, crassus, 

 obconicus, tertia tantum parte longior quam crassior; articulus 

 secundus obconicus, dimidio brevior primo eoque quarta parte 

 tenuior; articulus tertius obconicus, articulo præcedente tertia 

 ferme parte minor, apice oblique truncatus, angulo inferiore 

 obtuse producto; articulus quartus obovatus, duplo longior 

 quam crassior, articulo præcedente tertia parte longior eoque 

 perpaulo tenuior, apice acute rotundatus, medio profundius 

 constrictus, parte posteriore infra pulvinate prominente. 



Mandibulæ capite paulo breviores. Pars manducatoria 

 supra convexiuscula, parcius leviterque aciculate rugosula, ad 

 molam profundius excavata, fovea obliqua, valde profunda, a 

 parte scissoria definita, infra convexa, polita, a parte scissoria 

 impressione obliqua, altissima discreta; area stridulatoria leviter 

 excavata, acutius definita, oblonga, triplo longior quam latior, 

 ante acutius rotundata, post acuminata, spisse crassius striata, 

 striis utriusque extremitatis nonnihil confertioribus. Pars 

 scissoria parte manducatoria tertia parte brevior eaque quarta 

 parte angustior, supra convexa, rugosula, foveisque ternis 

 rotundatis, profundis, in triangulum dispositis notata: infra 

 rugosula, dimidio ' exteriore planiusculo, interiore profunde 

 excavato; acies acuta, mandibulæ dextræ tridens, incisuris 

 separantibus acutis, supra et infra in sulcos continuatis, dente 

 terminali majore, incurvo, secundo minore, obtusiore, tertio 

 pusillo, obtuso: mandibulæ sinistræ quadridens, dentibus incurvis, 

 incisuris separantibus obtusioribus, supra et infra in sulcos 

 continuatis, dente terminali majore, acuto, binis sequentibus 

 minoribus, obtusis, postremo robustiore , obtuso. Dorsum 



